Υπάρχει αξιόπιστη, προσιτή και πάµφθηνη επιμόρφωση; 
Γιάννης Π. Πλατάρος-Μαδηματικός 
Η απάντηση στο ερώτημα, είναι «προφανώς και υπάρχει!» 


ο Αξιόπιστη : Να παρέχεται αποκλειστικά απὀ Πανεπιστημιακά ιδρύματα. 

ο Προσιτή: «Εξ αποστάσεως» σύγχρονη ή ασύγχρονη ή μεικτού τύπου, για 
όλουςτους κατοίκους, όλων των διαμερισμάτων της Ελλάδος. 

ο Δημοκρατική: Ένεκα του προηγούμενου λόγου. 

ο Πάμφθηνη: Λόγω του «εξ αποστάσεως» (Μηδέν κόστος μεταφορών, μηδέν 
διαµονής, μηδέν διατροφής, μηδέν μετακινήσεων, σχεδόν μηδέν για βιβλία 
και σημειώσεις (ηλ. Βιβλία) 


Η µορφή είναι περίπου η παρακάτω: 


Κάθε εκπαιδευτικός δικαιούται µια δωρεάν παρακολούθηση ειδικού 
προσφεροµένου μεταπτυχιακού µαθήµατος ανά Ακαδημαϊκό εξάµηνο, που θα 
ανήκει σε ομάδα µαθηµάτων τα οποία θα οδηγούν σε κάποιο ειδικό τίτλο ή και 
μεμονωμένο. Τα προσφερόµενα θα τα καθορίζει το Υπουργείο, απὀ τα ήδη 
προσφερόµενα µαθήµατα στα ΑΕΙ. Όχι επἰ τούτω δημιουργούμενα. Ο Φορέας 
επιμόρφωσης, δεν πρέπει να είναι ένας (πχ. Το ΕΑΠ) αλλά όλα τα ΑΕΙ. Τους 
εκπαιδευτικούς θα επιλέγουν τα ίδια τα ΑΕΙ, µε κάποια λογική σειρά προτεραιότητας. 
Η πιστοποίηση στο Α΄επίπεδο λ.χ. είναι εκ των ων ουκ άνευ προὐπόθεση. Οι 
επιμορφούμενοι, εφ όσον περάσουν το µάθηµα κατά τα προβλεπόμενα, συνεχίζουν 
χαλαρά, προαιρετικά. Αν δεν το περάσουν, υπάρχει και δεύτερη εξεταστική, αλλά µε 
παράβολο -εξέταστρο. Υπάρχει και Τρίτη µε παράβολο εξέταστρο και µετά, τέλος η 
χρηματοδότηση του Κράτους για τα επόμενα εξάμηνα. (Λεφτά δεν υπάρχουν.) 


Κάθε µάθηµα, έχει τις πιστωτικές Ακαδημµαϊκές µονάδες του. Ο πτυχιούχος 
εκπαιδευτικός ανανεώνει, δυναμώνει, επικαιροποιεί, αναβαθµίζει, ανελίσσει 
ποιοτικά το πτυχίο του και συνεχίζει ανοδικά κατά τα Ακαδημαϊκά κρατούντα , δια 
βίου. Τα μεταπτυχιακά µαθήµατα -συμπληρώματα πτυχίου, ενισχύουν τον 
εκπαιδευτικό και για διεκδίκηση θέσεων στελεχών εκπαίδευσης αφού θα μετρούν 
συγκεκριµένα. Εννοείταιθα υπάρχει Και φίλτρογια αποφυγή επικαλύψεων γνώσεων. 
Να μαθαίνουν όλοι κάτι πραγματικά νέο και χρήσιμο για την δουλειά τους. 


Όλες οι άλλες επιµορφώσεις πρέπει να καταργηθούν εντελώς και να μείνουν οι 
επιµορφώσεις Β΄ επιπέδου, η Α΄ επιπέδου (που δεν παρέχεται εδώ και 16 χρόνια) 
και οι εξ ορισμού, ειδικές Υπηρεσιακές, βραχυχρόνιες. 


Να δούµε πώς πρέπει να επανεκκινήσει η επιμόρφωση στο Α΄επίπεδο: 


ο Υποχρεωτική για όλους. 

ο Εντός Σχολείου, εντός ωραρίου, αυστηρά. 

ο Πάμφθηνα, απὀ Πληροφορικούς της Δευτεροβάθμιας που δεν θα πάνε λ.χ. 
στα Δημοτικά να κάνουν το πρόγραµµα «Ζωγραφική» στην απογευματινή 
παιδοφύλαξη. Την «ζωγραφική» να την κάνουν οι εκπαιδευτικοί ΠΕ-70 που 


έχουν πιστοποίηση στο Α΄επίπεδο και να απασχοληθούν όλοι οι 
Πληροφορικοί στην επιμόρφωση όλωντων Εκπαιδευτικών Πρωτοβάθμιας και 
Δευτεροβάθμιας, µε εργασιακή µορφή «συμπλήρωσης ωραρίου» ή µε «δύο 
υπερωρίες /εβδομάδα.» 

ο Οι ώρες διδασκαλίας είναι 75. Η παλιά µορφή των 48, δεν Φθάνει ούτε για 
μυρωδιά. 

ο Γίνεται από εγχειρίδιο-μπούσουλα µε 25 τρίωρα διακριτά µαθήµατα. Το 
µάθηµα γίνεται σε κοινό τρίωρο, µία µέρα την εβδομάδα, στο τέλος του 
ωραρίου ανά ομάδα Σχολείων, µετά τις 11.30 π.µ., έως 2.00 μ.μ. το πολύ. 
Ασκήσεις για κάθε µάθηµα θα γίνονται στο εργαστήριο του Σχολείου και 
ασκήσεις σε ερωτήσεις πιστοποίησης στο σπίτι (όλα υπάρχουν είναι εὐκολα 
και προσιτά και τζάμπα) 

ο ΟΙ επιμορφούμενοι, οφείλουν να πιστοποιηθούν εντός τριών περιόδων 
πιστοποίησης. Λογικές εξέταστρων δεν χωρούν σε υποχρεωτικά και εντός 
ωραρίου καθήκοντα, απλώς, όποιος δεν πιστοποιείται σε τρεις περιόδους 
επαναλαμβάνει την επιμόρφωση. Να υπάρχουν και αξιόπιστες εξετάσεις 
πιστοποίησης. Όχι Φυσικά διαβλητές διαδικασίες του αμαρτωλού 
παρελθόντος, όπου για µια φυσιολογική εξέταση 1-1.30 ώρας, γιατον πλέον 
αργό, διετίθεντο 4 ώρες εξέτασης (!) Δεν θα αναλύσωτι σήµαιναν αυτές οι «4 
ὠρες εξέτασης» αλλά όλοι έχουν ακουστά για «πιστοποιηµένους - μαϊμού» 
ἰδίως στελέχη της Εκπαίδευσης, πράγμα που τεκµαίρετο από αντικειμενικό 
παρατηρητή, µε κριτήριο το πόσους κύκλους έκανε ο δείκτης δεξιάς χειρός 
πάνω απότο πληκτρολόγιο ώστε να ανευρεθεί το πλήκτρο «Α» 


Τα παραπάνω ας θεωρηθούν ως απότοκα καλής πίστεως, κάποιου που έχει 
παρακολουθήσει πολλές επιμορφώσεις και έχει µια βιωµατική σχέση και 
εμπειρία. 


Στην συγκεκριμένη Οικονομική συγκυρία που διερχόµαστε τολμώ να πω, ότι 
κάτι ωσάν τα παραπάνω προτεινόμενα, θα είναι περισσότερο αποτελεσματικά 
απ΄όλα τα προηγούμενα τεχθέντα («µε τα πάρτι» στα οποία αναφέρθηκεο. κ. 
Υπουργός, αλλά δεν έδωσε καμία λεπτομέρεια.) Ας υλοποιήσει το Υπουργείο 
τέτοιες δράσεις, δηλ. µε μεταπτυχιακά µαθήµατα εξ αποστάσεως και 
αλληλοδιδακτική πρακτική, εντός Σχολείου, από τους Πληροφορικούς. 


Η υπόλοιπη Ανθρωπότητα, δεν βλέπει την χρεωκοπία µας και προχωρά. 
Πρέπει και εµείς, παρ΄ όλα τα τεράστια προβλήματα -ογκόλιθους που έχουµε, 
να παρακολουθήσουμε ακόµα και Καλύτερα από πριν, χωρίς τα λεφτά της 
εποχής «που δέναν τα σκυλιά µε τα λουκάνικα» και η οποία, για όσους υπήρξε, 
δεν πρόκειται να ξαναέλθει ποτέ πια. 


Δημοσίευση στο α5ος.σι12/01/2017 


